Eide har et av de største miljøene for steinindustri i Norge. Steinindustrien har over 100 år gamle tradisjoner, og var blant annet viktig i gjenoppbyggingen etter bybrannen i Ålesund i 1904. Steinindustrien på Eide leverte i 2006 ca. 40 % av alle gravmonumenter i Norge. Bygda hadde da lenge hatt kallenavnet «Bygden som lever av de døde». Fra steinbruddene i Eide leveres kalk som råstoff til produksjonen hos Hustadmarmor i Fræna.